Diari Oficial de la Generalitat Valenciana


Sumari del DOGV 1829, del 20-07-1992 (1992/825493)

ACORD de 22 de juny de 1992, del Govern Valencià, pel qual s'aproven els comptes anuals i l'informe de gestió de l'exercici 1991, es nomenen els consellers del Consell d'Administració i s'aproven nous estatuts socials de l'Institut Valencià de l'Habitatge, SA.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1829

Data del DOGV
:   20-07-1992

Secció del DOGV
:   ALTRES DISPOSICIONS

Número del document
:   1992/825493


Data del document
:   22-06-1992

Organisme emissor
:   Presidència de la Generalitat

Tipus de document
:   Acord

Anàlisi jurídica

Acord de 22 de juny de 1992, del Govern Valencià, pel qual s'aproven els comptes anuals i l'informe de gestió de l'exercici 1991, es nomenen els consellers del Consell d'Administració i s'aproven nous estatuts socials de l'Institut Valencià de l'Habitatge, SA.  
El Govern Valencià, en la reunió del dia 22 de juny de 1992, adoptà l'acord següent:  
El Govern Valencià, reunit a València el 22 de juny de 1992, com a Junta General Universal d'Accionistes de l'Institut Valencià de l'Habitatge, SA, accepta aquests punts com a ordre del dia de la sessió:  
Ordre del dia:  
1. Aprovació dels comptes anuals de l'exercici econòmic de 1991 i l'informe de gestió del mateix exercici.  
2. Aplicació de resultats.  
3. Adaptació a la legislació vigent dels estatuts de la societat.  
4. Cessament i nomenament de membres del Consell d'Administració.  
5. Autorització al president del Consell d'Administració per a realitzar tots els actes necessaris per a l'execució dels anteriors punts de l'ordre del dia, per a la qual cosa, si és el cas, s'atorgaran les escriptures públiques corresponents i s'instarà la inscripció d'aquestes al Registre Mercantil.  
6. Autorització al secretari del Consell d'Administració per a certificar el contingut de l'acta d'aquesta Junta General Universal d'Accionistes i els acords que s'hi han pres.  
Per tal com es tracta d'una empresa pública de la Generalitat Valenciana, i sent-ne l?únic soci, hi ha presents tots els accionistes de la societat.  
El Govern Valencià, després de la deliberació oportuna i atés que no hi ha hagut cap intervenció de què hom sol·licités constància, com a Junta General Universal de l?Institut Valencià de l?Habitatge, SA,  
ACORDA  
Primer  
Aprovar els comptes anuals de l'exercici econòmic de 1991, que comprenen el balanç, el compte de pèrdues i guanys i la memòria i l'informe de gestió d'aqueix exercici.  
Segon  
Que no escau l'aplicació de resultats en aquest exercici, ja que no hi ha un benefici net com a resultat de les activitats de l'empresa.  
Tercer  
Aprovar els nous estatuts socials adaptats a la legislació vigent en 11 folis de classe octava, numerats correlativament del 0X7999777 al 0X7999787, ambdós inclosos, els quals consten com a annex a aquesta acta.  
Quart  
Ordenar el cessament dels actuals membres del Consell d'Administració, i nomenar, per un període de cinc anys, aquests consellers:  
- President: Sr. Eugenio Burriel de Orueta, Conseller d'Obres Públiques, Urbanisme i Transports, el qual accepta el càrrec en aquest mateix acte, i declara que no està sotmés a cap prohibició o incompatibilitat legal, en especial les compreses en la Llei 25/1983, de 26 de desembre, sobre incompatibilitats d'alts càrrecs, i l'article 124 de la Llei de Societats Anònimes.  
- Vice-president: Sr. Luis Casado Martín, Director General d'Arquitectura i Habitatge.  
- Vocal: Sr. Gerardo Roger Fernández Fernández, Director General d'Urbanisme i Ordenació Territorial.  
- Vocal: Sr. Francisco Oltra Climent, Director General de Serveis i Gestió Informàtica de la Conselleria d'Economia i Hisenda.  
- Vocal: Sr. Antonio José Tirado Jiménez.  
- Vocal: Sr. Miguel Albuixech Grau, regidor del grup socialista de l'Ajuntament de València.  
- Vocal: Sr. Antonio Mira-Perceval Pastor, president de la Diputació d'Alacant.  
Cinqué  
Autoritzar el president del Consell d'Administració per a realitzar tots els actes necessaris per a l?execució de l'acord anterior, s'atorgaran les escriptures públiques corresponents, i que en demane la inscripció al Registre Mercantil.  
Sisè  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords que s'hi prenguen.  
Aquests acords es transcriuen literalment.  
No s'ha debatut pas cap altre afer que els de l?ordre del dia, i, doncs, s'aprova aquesta acta de la Junta General Universal de l?Institut Valencià de l?Habitatge, SA.  
L'acord serà publicat en el Diari Oficial de la Generalitat Valenciana.  
València, 22 de juny de 1992.  
El Conseller Secretari del Govern Valencià,   
EMERIT BONO I MARTINEZ  
Veure imatge